CELEX: 32011D0886
Language: sk
Date: 2011-12-12 00:00:00
Title: 2011/886/EÚ: Rozhodnutie Rady z  12. decembra 2011 o pozícii, ktorú má Európska únia zaujať v Spoločnom výbore EHP v súvislosti so zmenou a doplnením prílohy IV (Energia) k Dohode o EHP

28.12.2011   
            
            
               SK
            
            
               Úradný vestník Európskej únie
            
            
               L 344/31
            
         ROZHODNUTIE RADY
   z 12. decembra 2011
   o pozícii, ktorú má Európska únia zaujať v Spoločnom výbore EHP v súvislosti so zmenou a doplnením prílohy IV (Energia) k Dohode o EHP
   (2011/886/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 114 ods. 1, článok 192 ods. 1 a článok 218 ods. 9,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:
   
               (1)
            
            
               Príloha IV k Dohode o Európskom hospodárskom priestore (2) (ďalej len „Dohoda o EHP“) obsahuje osobitné ustanovenia a opatrenia týkajúce sa energie.
            
         
               (2)
            
            
               Smernica Európskeho parlamentu a Rady č. 2009/28/ES z 23. apríla 2009 o podpore využívania energie z obnoviteľných zdrojov energie a o zmene a doplnení a následnom zrušení smerníc 2001/77/ES a 2003/30/ES (3) sa má začleniť do Dohody o EHP.
            
         
               (3)
            
            
               Smernicou č. 2009/28/ES sa zrušuje smernica Európskeho parlamentu a Rady č. 2001/77/ES z 27. septembra 2001 o podpore elektrickej energie vyrábanej z obnoviteľných zdrojov energie na vnútornom trhu s elektrickou energiou (4), začlenená do Dohody o EHP, a preto je potrebné odkaz na ňu v rámci Dohody o EHP vypustiť.
            
         
               (4)
            
            
               V prípade Nórska sa na splnenie cieľa týkajúceho sa podielu energie z obnoviteľných zdrojov energie na hrubej konečnej energetickej spotrebe v roku 2020 treba hľadieť v kontexte počiatočného vysokého podielu energie z obnoviteľných zdrojov v porovnaní s členskými štátmi EÚ a neistoty spojenej s dodávkou a dopytom spočívajúcimi v systéme výroby energie založenom na vodných elektrárňach v kombinácii s chladným podnebím,
            
         PRIJALA TOTO ROZHODNUTIE:
   Článok 1
   Pozícia, ktorú má Únia zaujať v Spoločnom výbore EHP v súvislosti s navrhovanou zmenou a doplnením prílohy IV (Energia) k Dohode o EHP, je založená na návrhu rozhodnutia spoločného výboru EHP pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 12. decembra 2011
      
         
            Za Radu
         
         
            predseda
         
         S. NOWAK
      
   
   
      (1)  Ú. v. ES L 305, 30.11.1994, s. 6.
   
      (2)  Ú. v. ES L 1, 3.1.1994, s. 3.
   
      (3)  Ú. v. EÚ L 140, 5.6.2009, s. 16.
   
      (4)  Ú. v. ES L 283, 27.10.2001, s. 33.
   
      NÁVRH
      ROZHODNUTIE SPOLOČNÉHO VÝBORU EHP
      č. …
      z …,
      ktorým sa mení a dopĺňa príloha IV (Energia) k Dohode o EHP
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
      keďže:
      
                  (1)
               
               
                  Príloha IV k dohode bola zmenená a doplnená rozhodnutím Spoločného výboru EHP č. … z … (1).
               
            
                  (2)
               
               
                  Smernica Európskeho parlamentu a Rady č. 2009/28/ES z 23. apríla 2009 o podpore využívania energie z obnoviteľných zdrojov energie a o zmene a doplnení a následnom zrušení smerníc 2001/77/ES a 2003/30/ES (2) sa má začleniť do dohody.
               
            
                  (3)
               
               
                  Smernicou č. 2009/28/ES sa zrušuje smernica Európskeho parlamentu a Rady č. 2001/77/ES (3) začlenená do dohody, a preto je potrebné odkaz na ňu v rámci dohody vypustiť.
               
            
                  (4)
               
               
                  V prípade Nórska sa na splnenie cieľa týkajúceho sa podielu energie z obnoviteľných zdrojov energie na hrubej konečnej energetickej spotrebe v roku 2020 treba hľadieť v kontexte počiatočného vysokého podielu energie z obnoviteľných zdrojov v porovnaní s členskými štátmi EÚ a neistoty spojenej s dodávkou a dopytom spočívajúcimi v systéme výroby energie založenom na vodných elektrárňach v kombinácii s chladným podnebím,
               
            PRIJAL TOTO ROZHODNUTIE:
      Článok 1
      Príloha IV k dohode sa mení a dopĺňa takto:
      
                  1.
               
               
                  text bodu 19 (smernica Európskeho parlamentu a Rady č. 2001/77/ES) sa s účinnosťou od 1. januára 2012 vypúšťa;
               
            
                  2.
               
               
                  za bod 40 (nariadenie Komisie (EÚ) č. 774/2010) sa vkladá:
                  
                              „41.
                           
                           
                              
                                 32009 L 0028: smernica Európskeho parlamentu a Rady č. 2009/28/ES z 23. apríla 2009 o podpore využívania energie z obnoviteľných zdrojov energie a o zmene a doplnení a následnom zrušení smerníc 2001/77/ES a 2003/30/ES (Ú. v. EÚ L 140, 5.6.2009, s. 16).
                              Ustanovenia smernice sa na účely tejto dohody vykladajú s týmito úpravami:
                              
                                          a)
                                       
                                       
                                          Táto smernica sa neuplatňuje na Lichtenštajnsko.
                                       
                                    
                                          b)
                                       
                                       
                                          Druhá veta článku 3 ods. 1 sa neuplatňuje na štáty EZVO.
                                       
                                    
                                          c)
                                       
                                       
                                          Do článku 4 ods. 2 sa dopĺňa:
                                          ‚Nórsko a Island oznámia Dozornému orgánu EZVO svoje národné akčné plány pre energiu z obnoviteľných zdrojov energie najneskôr do šiestich mesiacov po tom, čo nadobudne účinnosť rozhodnutie Spoločného výboru EHP č. …, ktorým sa začleňuje smernica 2009/28/ES.‘
                                       
                                    
                                          d)
                                       
                                       
                                          Do článku 22 ods. 1 sa dopĺňa:
                                          ‚Nórsko a Island predložia správu o pokroku v presadzovaní a využívaní energie z obnoviteľných zdrojov energie do 31. decembra 2013 a potom ju predkladajú každé dva roky. Piata správa, ktorá sa má predložiť do 31. decembra 2021, bude poslednou požadovanou správou.‘
                                       
                                    
                                          e)
                                       
                                       
                                          Do bodu A v prílohe I sa dopĺňa:
                                          
                                                       
                                                   
                                                   
                                                      Podiel energie z obnoviteľných zdrojov energie na hrubej konečnej energetickej spotrebe v roku 2005 (S2005)
                                                   
                                                   
                                                      Cieľ týkajúci sa podielu energie z obnoviteľných zdrojov energie na hrubej konečnej energetickej spotrebe v roku 2020 (S2020)
                                                   
                                                
                                                      ‚Island
                                                   
                                                   
                                                      55,0 %
                                                   
                                                   
                                                      64 %
                                                   
                                                
                                                      Nórsko
                                                   
                                                   
                                                      58,2 %
                                                   
                                                   
                                                      67,5 %‘ “
                                                   
                                                
                                    
                        
            Článok 2
      Znenia smernice 2009/28/ES v islandskom a nórskom jazyku, ktoré sa uverejnia v dodatku EHP k Úradnému vestníku Európskej únie, sú autentické.
      Článok 3
      Toto rozhodnutie nadobúda účinnosť … pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli …
         
            
               Za Spoločný výbor EHP
            
            
               predseda
            
            
               Tajomníci Spoločného výboru EHP
            
         
      
      
         (1)  Ú. v. EÚ L …, …, s. ….
      
         (2)  Ú. v. EÚ L 140, 5.6.2009, s. 16.
      
         (3)  Ú. v. ES L 283, 27.10.2001, s. 33.
      
         (4)  [Ústavné požiadavky neboli oznámené.] [Ústavné požiadavky boli oznámené.]